روسیا ساوونما ناظیرلیگی اوکراینانین قیریم، روستوو و کالوگا بؤلگه‌لرینه ایستیقامت‌لی اس-200 راکت‌لری ایله هوجوم ائتمه‌یه جهد ائتدیگینی بیلدیریب.
ناظیرلیک‌دن وئریلن آچیقلامادا روسیا هاواجیلیک قوموتانلیغی‌نین روسیا باش قرارگاه رئیسی ژنرال والری گراسیمووا وئردیگی راپوردا اوکراینایا مخصوص 4 بالیستیک راکتین محو ائدیلدیگی بیلدیریلیب.
اوکراینانین دونن اس-200 راکت‌لری ایله قیریم، روستوو و کالوگا بؤلگه‌لرینده‌کی هدف‌لری وورماغا جهد ائتدیگی، روسیا هاوا هوجومون‌دان ساوونما سیستم‌لری‌نین ایسه بو هوجوم جهدی‌نین قارشی‌سینی آلدیغی قئید ائدیلیب.
آچیقلامادا "هاوا هوجومون‌دان ساوونما راکت سیستم‌لری ایله داها 2 عدد اس-200 راکتی، الکترون دؤیوش سیستم‌لری ایله اوخشار راکت‌لر محو ائدیلیب. اینسان تلفاتی و داغینتی اولماییب" ایفاده‌سی ایشله‌دیلیب.
آچیقلامادا قئید اولونوب کی، گراسیموو یاخین زاماندا هاوا ضربه‌لرینه قارشی ساوونمانین گوجلندیریلمه‌سی اوچون علاوه تدبیرلرین گؤرولمه‌سینه گؤستریش وئریب.
